CYFLAFAN MORFA. RHUDDLAN. 


Tox—* Morfa. Rhuddlan.” 


CrrrA'n haul draw, dros ael bryniau hael Arfon ; 
Lleni'r nos sy'n myn'd dros ddol a rhos weithion ; 
Pob rhyw chwa ymaith a gilia o'r llwyni: 

Ar fy nghlust draw mae, ust, y dôn yn dystewi; 
Dan fy mron olywai'm llon galon. yn curo, 

Gan fawr rym digter llym, wrth i'm fyfyrio 

Ar y pryd pan fu drud waedlyd gyflafan, — 

Pan wnaed brad Cymru fad ar Forfa Rhuddlan. 


Trwy y gwyll gwelaf ddull teryll y darian ; 
Clywaf sî eirf, heb ri', arni yn tincian, 
O'r bwiiau gwyllt mae'n gwau, saethau gan Bo; 
A_ thrwst mawr, nes mae'r llawr rhyddwawr yn siglo; ; 
Ond uwch sain twrf y rhai'n, ac ochain y GrcyCHw, 
Fry hyd nef clywir cref ddolef Caradawg,— 
“ Rhag gwneyd brad ein hen wlad, trôwn ein câd weithian, 
Neu oaed lloer ni yn oer ar Forfa Rhuddlan,” 


Wele dn nai rhyw Ìon Frython yn chwyddo; 
Wele'u gwedd, fal eu cledd fflamwedd, yn gwrido ; 
Wele'r fraich rymus fry'n dyblu'r ergydion ; 

Yn eu nwy” torant drwy lydain adwyon ; 

Yr un pryd Cymru i gyd gyfyd eu gweddi,— 

““ Dod yn awr nerth i lawr, yn. ein mawr gyni, 
Boed i ti, O! ein Rhi, noddi ein trigfan; 
Llwydda'n awr ein llu mawr ar Forfa Rhuddlan W | 

Troswyf daeth, fal rhyw saeth, alaeth a dychryn, 
Och! rhag bost bloeddiau fo8t ymffrost y gelyn : 
Ond O! na lawenha, fel a wnai orchest ; 

Nid dy rym, ond dy ri' ddug ì ti goncwest. 

Ow! rhag braw'r dorf sy draw'n wylaw o'r drysau, 
Am lwydd câd Cymru fad,—rhâd ar ei harfau ; 
Mewn gwyllt fraw i'r geillt fry, rhedy pob oedran, 
Wrth wel'd brad gŵyr eu gwlad ar Forfa Rhuddlan. 


Bryn a phant, cwm a nant, llanwant â'u hoergri ; 
Traidd y floedd draw i g'oedd gymoedd Eryri: 
Yr awr hon y mae llon galon hen Gymru, 
Am fawr frêg ei meib teg, gwiwdeg, yn gwaedu ; 
Braw a brys sydd drwy lys parchus Caradog ; 
Gwaeddi mawr fyn'd i lawr Flaenawr galluog; 
Geilw ei fardd am ei fwyn delyn i gwynfan, 
Ac ar hon tery dôn hen “ Forfa Rhuddlan.” 


Af yn awr dros y llawr gwyrddwawr i chwilio 
Am y fôn mae eu rhan farwol yn huno ; 
Ond y mawr /foyfa maith yw eu llaith feddrod ; 
A'i wyrdd frwyn, a'r hesg lwyn, yw eu mwyn gofnod, 
Ond caf draw, gerllaw'r Llan, drigfan uchelfaith 
IoAN lân, hoffwr cân, diddan gydymaith ; 
| Ac yn nhy'r ficar, (ry, gan eu gu rïan, 
Lletty caf, yno'r âf o Forfa Rhuddlan. 


I. G, GEIRIONYDD, 


Llanrwst; O. BE, Jones a'i Gyf., Argraffwyr, 





